b'\n_START_ARTICLE_\nTotuudenkantaja\n_START_PARAGRAPH_\nTotuudenkantaja tarkoittaa filosofiassa sellaista entiteetti\xc3\xa4, joka voi olla tosi tai ep\xc3\xa4tosi eik\xc3\xa4 mit\xc3\xa4\xc3\xa4n muuta. Totuudenkantajat ovat niit\xc3\xa4 totuuksia, joita totuudentekij\xc3\xa4t tekev\xc3\xa4t todeksi. Mahdollisia totuudenkantajia ovat esimerkiksi v\xc3\xa4itt\xc3\xa4m\xc3\xa4t, ideat, uskomukset, teoriat, intuitiot, arvostelmat, lauseet ja puhetoimitukset._NEWLINE_Filosofit ovat kuitenkin erimielisi\xc3\xa4 siit\xc3\xa4, mitk\xc3\xa4 n\xc3\xa4ist\xc3\xa4 luetaan totuudenkantajien joukkoon, tai onko niit\xc3\xa4 lainkaan olemassa, tai ovatko ne totta vain johdetussa merkityksess\xc3\xa4. Esimerkiksi koska sellainen lause kuin \xe2\x80\x9dX on totta\xe2\x80\x9d riippuu lauseen \xe2\x80\x9dX\xe2\x80\x9d olemassaolosta, sit\xc3\xa4 voidaan pit\xc3\xa4\xc3\xa4 totena vain johdetussa merkityksess\xc3\xa4. D. M. Armstrongin mukaan v\xc3\xa4itt\xc3\xa4m\xc3\xa4t ovat keskeisimpi\xc3\xa4 totuudenkantajia, ja muut ehdotetut vaihtoehdot ovat totuudenkantajia vain siksi, ett\xc3\xa4 niill\xc3\xa4 on joku suhde joihinkin v\xc3\xa4itt\xc3\xa4miin._NEWLINE_Armstrongin kannan mukaan totuudet ovat siis tosia v\xc3\xa4itt\xc3\xa4mi\xc3\xa4 ja ep\xc3\xa4totuudet ep\xc3\xa4tosia v\xc3\xa4itt\xc3\xa4mi\xc3\xa4. Mentaaliselta kannalta v\xc3\xa4itt\xc3\xa4m\xc3\xa4t ovat uskomusten ja ajatusten intentionaalisia objekteja ja kielelliselt\xc3\xa4 kannalta lausumien intentionaalisia objekteja. V\xc3\xa4itt\xc3\xa4m\xc3\xa4 on abstraktio jostain uskomuksista sek\xc3\xa4 uskomuksen sis\xc3\xa4lt\xc3\xb6, joka tekee uskomuksesta sen tietyn uskomuksen, joka se on._NEWLINE_Nykyaikaisessa filosofisessa keskustelussa totuudenkantajaa ei koskaan sovelleta henkil\xc3\xb6\xc3\xb6n tai joukkoon henkil\xc3\xb6it\xc3\xa4. Sen sijaan termi\xc3\xa4 sovelletaan edell\xc3\xa4 mainittuihin entiteetteihin, koska niiden katsotaan olevan tarpeeksi t\xc3\xa4sm\xc3\xa4llisi\xc3\xa4, jotta niit\xc3\xa4 voidaan analysoida l\xc3\xa4hemmin silt\xc3\xa4 osin, ovatko ne totta vai eiv\xc3\xa4t. Fiktionaaliset ilmaisut luetaan yleens\xc3\xa4 ep\xc3\xa4tosiksi, jos ne tulkitaan kirjaimellisesti, mutta niiden voidaan sanoa kantavan totuutta omalla tavallaan, jos ne tulkitaan sopivasti.'